钦定古今图书集成/明伦汇编/氏族典/第269卷 > 王恩
## 钦定古今图书集成/明伦汇编/氏族典/第269卷 > 王恩

按《宋史王恩传》：“恩字泽之，开封人。以善射入羽林。神
宗伟其貌，补供备库副使，为河州巡检。夏羌寇兰州，
恩搏战城下，中两矢，拔去复斗，意气弥厉，迁泾原将。
哲宗召见，语左右曰：‘先帝时宿卫人皆杰异如此，留
为龙神卫都指挥使，迁马军都虞候。契丹使来，诏陪
谢。使者问：‘闻泾原有王骑将，得无是乎’？应曰：‘然’。射三’”
发皆中，使相视叹息。出为泾原副都总管。徽宗立，以
卫州防御使徙熙河，改知渭州。边臣献《车战议》，帝以
访恩，恩曰：“古有之，今人非所习，恐缓急难用。夫操不
习之器，与敌周旋，先自败耳。”帝善其对。迁马步军都
指挥使。属疾，以检校司徒致仕，薨。